
Dr. Vörös-Börcsök Tímea 
                                                                                                      jegyző
Mélykút Város Önkormányzat

Gazdasági- Műszaki Ellátó és Szolgáltató Szervezete

6449 Mélykút Rákóczi utca 13.

Tel.: 77/200-371
E-mail: mnk@melykut.hu
Tisztelt Képviselő-testület!

A 2025. november 01-től indult Hosszabb időtartamú közfoglalkoztatási program szerződése 2026. augusztus 31.-ig tartott. A 2026. év szeptember 01.-től induló programra 2026. augusztus 11.-én kellett kérelmet benyújtani, ami alapján el is készítették a szerződéseket.
A 2026. évi tapasztalatok és a 2026. évi Start közfoglalkoztatási szerződések összlétszáma (35 fő) alapján Mélykút Város Önkormányzat GAMESZ 13 fő közfoglalkoztatottal kért lehetőséget a program indítására, ami megegyezik az augusztus 31.-ig futott program létszámával. 

2026. szeptember 01. – 2027. február 28.-ig 13 fő segédmunkás foglalkoztatását terveztük be a hosszabb időtartamú közfoglalkoztatás keretébe. A programba dologi költségek tervezésére is volt lehetőség. A költségek 100 %-ban támogatottak, nem kell önerőt biztosítani hozzá. 13 fő 6 hónapig tartó foglalkoztatásához összesen 12.589.200 Ft bértámogatásban és 818.298 Ft járuléktámogatásban részesül az intézmény. A dologi költségekre 670.435 Ft számolható el: munkavédelmi eszközökre és a munkavégzéshez szükséges eszközökre.  Előlegigénylésre is volt lehetőség, 1 havi bér és járulék költséggel lehetett számolni, ami 2.234.583 Ft-ot jelentett. A 2026. évi költségvetésbe 9.608.767 Ft összeg, a 2027. évi költségvetésbe pedig 4.469.166 Ft összeg betervezése válik majd szükségessé.
Kérem a T. Képviselő-testületet, hogy a hosszabb időtartamú közfoglalkoztatási program indításáról szóló tájékoztatót elfogadni szíveskedjen!

Mélykút, 2026. szeptember 10.

    Czékus Tímea

GAMESZ igazgató
HATÁROZATI-JAVASLAT

HATÁROZAT


Tájékoztató a 2026. szeptember 01.-2027. február 28. tartó hosszabb időtartamú közfoglalkoztatási program indításáról

1. Mélykút Város Önkormányzat Képviselő-testülete elfogadja a tájékoztatást és támogatja a 2026. szeptember 01.-2027. február 28. tartó 100%-os finanszírozású Hosszabb időtartamú közfoglalkoztatási programra benyújtott kérelmet 13 fő közfoglalkoztatott bevonásával.

2. A Képviselő-testület felkéri Czékus Tímea GAMESZ-igazgatót, hogy az 1. pontban megjelölt programmal kapcsolatban a szükséges intézkedéseket tegye meg.

Felelős: Czékus Tímea GAMESZ igazgató

Határidő: azonnal 

